
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  11
din 27 februarie 2017 
                             privind închirierea de către Spitalul municipal Sighişoara a unui spațiu 
                                                              în incinta spitalului 
Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4882/24.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa S.C. Avitum S.R.L. nr. 560/10.02.2017, înregistrată la Municipiul Sighişoara sub nr. 3441/13.02.2017, prin care se solicită încheierea unui Contract de închiriere între Spitalul Municipal Sighişoara şi S.C. Avitum S.R.L., având ca obiect spaţiul situat în incinta Spitalului Municipal Sighişoara, str. Zaharia Boiu nr. 29, în suprafaţă de 180 mp., compus din 3 saloane, un hol precum şi spaţii comune, la parterul secţiei de Medicină Internă;
Având în vedere adresa Spitalului Municipal Sighișoara nr. 979/23.02.2017, înregistrată la Municipiul Sighișoara sub nr. 4740/23.02.2017, prin care își exprimă acordul privind închirierea unui spațiu pentru funcționarea secției de dializă;
Având în vedere prevederile Hotărârii Consiliului Local Sighişoara nr. 32/27 martie 2003 pentru aprobarea Protocolului privind predarea - preluarea imobilelor în care îşi desfăşoară activitatea Spitalul Municipal Sighişoara;

Având în vedere prevederile Protocolului de predare - preluare încheiat între Direcţia de Sănătate Publică Mureş, pe de o parte şi Consiliul Local Sighişoara, pe de altă parte, cu privire la transferul managementului asistenţei medicale al Spitalului Municipal Sighişoara, aprobat prin Hotărârea Consiliului Local Sighişoara nr. 120/24 iunie 2010;

Având în vedere prevederile Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările și completările ulterioare;

Având în vedere prevederile art. 14 – 16 din  Legea nr. 213/1998 privind bunurile proprietate publică, cu modificările şi completările ulterioare;

Având în vedere prevederile  art. 858  -  865, art. 867 - 870 și art. 1777 -1823 din Legea nr. 287/2009 privind Codul civil, republicat, cu modificările şi completările ulterioare;

  Având în vedere Ordinul Ministrului Sănătăţii nr. 1718/2004 privind aprobarea Regulamentului de organizare şi funcţionare a unităţilor de dializă publice şi private, cu modificările și completările ulterioare;

  Având în vedere că, prin închirierea spațiului se aduc venituri suplimentare la bugetul    local;
  Având în vedere Raportul de specialitate al Spitalului Municipal Sighișoara, înregistrat cu nr. 1043/24.02.2017 și la Municipiul Sighișoara cu nr. 4883/24.02.2017, privind închirierea de către Spitalul municipal Sighişoara a unui spațiu în incinta spitalului, din Sighișoara, str. Zaharia Boiu nr. 29, în suprafaţă de 180 mp., compus din 3 saloane, un hol precum şi spaţii comune, la parterul secţiei de Medicină Internă, către S.C. Avitum S.R.L., având destinația de spațiu pentru furnizarea serviciilor de dializă;

În baza art. 36 alin. (2) lit. „c”, alin. (5) lit. ,,a” şi „b”, alin. (6) lit. „a”, pct. 3 şi alin. (9), art. 45 alin. (3), art. 115 alin. (1) lit. ,,b” și art. 123 alin. (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare,

       H O T Ă R Ă Ş T E:

  Art. 1.  (1) Se aprobă închirierea directă a unui spațiu din cadrul Spitalului municipal Sighișoara, situat în incinta spitalului, din Sighișoara, str. Zaharia Boiu nr. 29, în suprafaţă de 180 mp., compus din 3 saloane, un hol precum şi spaţii comune, la parterul secţiei de Medicină Internă, către S.C. Avitum S.R.L., având destinația de spațiu pentru furnizarea serviciilor de dializă.
              (2)  Chiria va fi 3,81 lei/mp./lună și se va indexa cu indicele de inflație semestrial. 

  (3)  Perioada pentru care se aprobă închiriere este de 5 (cinci) ani, începând cu data de 1 iunie 2017, cu posibilități de prelungire.
Art. 2. Încheierea contractului de închiriere pentru spațiul din cadrul Spitalului municipal Sighișoara, situat în incinta spitalului, din Sighișoara, str. Zaharia Boiu nr. 29, în suprafaţă de 180 mp., compus din 3 saloane, un hol precum şi spaţii comune, la parterul secţiei de Medicină Internă, către S.C. Avitum S.R.L., având destinația de spațiu pentru furnizarea serviciilor de dializă, cade în sarcina Spitalului Municipal Sighișoara, prin manager dr. Mașca Aurelia.

Art . 3.  Spitalul Municipal Sighișoara, va vira la bugetul local o cotă-parte de 50% din sumele încasate din închirierea spațiului prevăzut la art. 1 alin. (1) din valoarea chiriei fără T.V.A.    

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului, Spitalul Municipal Sighişoara şi S.C. Avitum S.R.L.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Spitalul Municipal Sighişoara;
  1 ex. S.C. Avitum S.R.L.

12 ex. 
B.A.

